MAGS OVO 48542/2021

# Okruhy a otázky PTK – Servis a oprava vozidiel komunálneho podniku

**Opis predmetu zákazky**

V rámci PTK bol záujemcom predložený súbor dokumentov, ktoré by mali po úprave slúžiť ako zadávacia dokumentácia vo verejnom obstarávaní.

**Opis predmetu zákazky**

* + 1. Považujete sprístupnené dokumenty za dostatočne určité a zrozumiteľné pre to, aby ste si vedeli urobiť predstavu o požiadavkách na predmet zákazky?
    2. Je možné predmet zákazky na základe sprístupnených dokumentov oceniť a zrealizovať?
    3. Ktoré požiadavky na predmet zákazky považujete za najviac problematické, nejasné, realizovateľné s (neprimeranými) ťažkosťami a prečo?
    4. Verejný obstarávateľ plánuje rozdeliť verejné obstarávania do dvoch častí a obe časti by mali byť ukončené podpísaním rámcovej dohody. Prvá časť zahŕňa servis a opravy strojov Citymaster a Multicar a druhá časť Kubota a Sherpa. Považujete toto rozdelenie zákazky za účelné a správne?
    5. Ak nie, uveďte prosím prečo a návrhy na úpravy/zlepšenie dokumentácie, prípadne uveďte, aké ďalšie typy a rozsah informácií potrebujete sprístupniť, aby ste vedeli pripraviť relevantnú ponuku.

**Diskriminácia**

* + 1. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte, ktorá časť to je a ako ju navrhujete upraviť.

**Obchodné podmienky**

* + 1. Považujete niektorú časť zmluvných dojednaní za diskriminujúcu? A keď tak v čom?

**Predpokladaná hodnota zákazky**

* + 1. Vzhľadom na predpokladané hodnoty obstarávaných položiek, aká je predpokladaná hodnota zákazky?

**Podmienky účasti**

* + 1. Verejný obstarávateľ zvažuje vyžadovanie podmienok účasti, v zmysle ktorej by uchádzači museli preukázať, že realizovali obdobné zákazky vo výške približne 60 % z predpokladanej hodnoty zákazky v priebehu posledných troch rokov. Považuje uchádzač túto požiadavku na výšku referencií za primeranú?
    2. Aký iný aspekt determinuje kvalitu poskytovania obstarávaných služieb (špecifický typ zamestnancov a ich odborností, certifikáty...)?